Viborger Samler, 1848-08-07
Odense. (Meddelelse fra Nordslesvig). Den 30te Juli. Med Hensyn til Krigsbegivenhederne er det endnu heelt stille her, skjøndt Vaabenstilstanden ophørte i Mandags har jeg dog ikke bragt i Erfaring, at der i hele Ugen er løsnet et Skud. Almindelig Utilfredshed skal forresten herske i den preussiske Armee, siden Tropperne have faaet at vide at det er Wrangels Skyld at de ikke maae komme hjem, hvilket hele Tiden har været deres kjæreste Ønske. Naar dertil kommer, at det begynder at knibe med Naturalforpleiningen og desuden den usle Gage af 1 1/2 s. Cour. daglig (som er netop tilstrækkelig til en Dram og et Glas Øl), saa kan man let forklare sig den Utilfredshedsaand, der hersker overalt og som paa flere Steder skal være kommen til Udbrud. Jgaar deserterede atter en Husar med Hest og hele Oppakning over til Vore. (Det er vel den samme preussiske Husar, som d. 31te Juli ankom hertil Odense, hvorfra han Dagen efter befordredes videre). Preusserne opføre sig jo længere jo slettere. Hos en Mand i Egnen, der havde 250 Mand Jnfanteri i Jndqvartering, gik de om Natten ind igjennem et Loftsvindue, borttoge alt hans røgede Kjød og Flæsk, der forvaredes i et Kjødskab, opbrøde en Kiste, hvori Familiens bedste Gangklæder gjemtes, borttoge ogsaa disse og skjulte dem under Halmen, hvor Manden imidlertid senere fandt dem og tog dem tilbage; hos den samme Mand havde de borttaget alle Lofterne i Ladehusene og brændt dem paa deres Baal paa Marken, foruden at de havde brækket mange Lægter af Tagene og brændt saavel dem som endeel tørre Vogneger, som de havde fundet paa Loftet; c. 100 Traver Langhalm havde de frataget ham og fordeelt i flere Gaarde til at ligge i, for 35 Tdr. Havre havde han faaet en Tilstaaelse, der vel er til ingen Nytte, om hans forsvundne Fjærkræ, Smør, Melk a. vil jeg ikke tale, men dog endnu anføre, at Manden uagtet alle disse Tab maa præstere sin Andeel af Reqvisitioner paa Havre, Ærter, Flæsk, Kjørsler &c. Med Hensyn til det den 29de i Christiansfeldt berammede Stændervalg til den constituerende schleswigholsteinske Forsamling kan jeg melde den glæde lige Tidende, at der Jntet blev af, fordi – der ingen Vælgere kom, enkelte Christiansfeldter Borgere stode udenfor Valglocalet og forklarede Valgdirecteuren, at saalænge Kongen af Danmark ikke havde frasagt sig sine Rettigheder til Slesvig, vilde de ikke indlade sig paa noget af den provisoriske Regjering foranstaltet Stændervalg. Valgdirecteuren maatte da kjøre hjem med en lang Næse. (Hp. Av.) Faaborg, den 2den August. J et Brev fra Ny-York dat. 26de Mai hedder det: til denne Havn kom ifjor 115,000 Jndvandrede og iaar har der været Uger hvor 6 a 8000 Jndvandrere, meest fra Jrland, ere landede her. (Hp. Av.)J Hamburg ere den 30te Juli sachsiske Stabs officierer indtrufne, hvoraf man sluttede sig til det 9de Armeecorps's Mobilisering. J Rendsborg talte man om at den første Transport deraf allerede vilde ankomme den 3die Aug. (?). - Den 1ste Aug, skulde ikke blot den preussiske Feltpost, men ogsaa Wrangels Hovedqvarteer, forlægges tilbage fra Haderslev til Apenrade. – Den 29de Julii valgtes i Flensborg til Deputerede Justitsraad Callisen med 351 og Etatsraad Lüders med 355 Stemmer. Fra Nordflensborg deeltog kun et meget lidet Antal (9: næsten Jngen) i Valget. J de sydlige Sogne af Staden (Slesvigholstenernes Sæde) var Stemningen, betydeligt bedre. Hvordan Stemningen er ogsaa i Apenrade og Omegn, sees deraf, at kun 218 mødte til Valget, medens 600 i Slesvig kaldes et middelmaadigt Antal, i Kiel 1033 have stemt og i Jtzehoe Löck er valgt med 1302 Stemmer. J Valgdistrictet Christiansfeld gav slet Jngen Møde.